stanford-oval/wikipedia huggingface dataset:
เมทนี บุรณศิริ
ประวัติ

เมทนี บุรณศิริ มีชื่อเล่นว่า นีโน่ เป็นบุตรคนที่สามจากทั้งหมดสี่คนของสุมิดา บุรณศิริ และธารารัตน์ บุรณศิริ (สกุลเดิม ณ สงขลา) หรือเชอรี่ มารดาเป็นลูกครึ่งออสเตรเลีย มีพี่น้องคือ ชลิดา, ชุติมา และเฉกชนม์ ตามลำดับ สำเร็จการศึกษาระดับมัธยมศึกษาจากโรงเรียนเซนต์ดอมินิก รุ่นที่ 16 สำเร็จการศึกษาระดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย สาขาความสัมพันธ์ระหว่างประเทศ เอกภาษาสเปน และปริญญาโทความสัมพันธ์ระหว่างประเทศ จากประเทศ สเปน  จบหลักสูตร บริหารงานภาครัฐ และกฎหมายมหาชน จาก สถาบันพระปกเกล้า จบหลักสูตรวิทยาการจัดการสำหรับ ผู้บริหารระดับสูง นิด้า ปัจจุบันกำลังศึกษาในหลักสูตรนวัตกรรมการจัดการสุขภาพยุคดิจิตอล มหาวิทยาลัยราชภัฏสวนสุนันทา และหลักสูตรธรรมาภิบาลทางการแพทย์ สถาบันพระปกเกล้า และได้รับโปรดเกล้าฯ แต่งตั้งเป็น ผู้พิพากษาสมทบในศาลเยาวชนและครอบครัวจังหวัดปทุมธานี เมื่อวันที่ 9 เมษายน พ.ศ. 2562 และมีร้านอาหารเป็นของตัวเอง ซึ่งเป็นร้านก๋วยเตี๋ยวที่ชื่อว่า นายแว่น เย็นตาโฟ โดยตั้งอยู่ที่รังสิตคลองหก จังหวัดปทุมธานี
เข้าสู่วงการบันเทิงโดยการถ่ายแบบลงโฆษณาสินค้าต่างๆ ต่อมาได้แสดงละครและภาพยนตร์ โดยเป็นพระเอกภาพยนตร์เรื่องแรกและเรื่องเดียวคือ "ขอลูกแก้วเป็นพระเอก" คู่กับ สุนิสา สุขบุญสังข์ และมีผลงานทางจอเงินและจอแก้วมากมายหลายเรื่อง ด้านการเป็นนักร้อง มีผลงานเพลงกับค่ายคีตา เรคคอร์ดส ในชื่ออัลบั้มว่า "ขอเป็นพระเอก" ในอัลบั้มนี้มีเพลงดังคือ คนขี้เหงา, ผมรักคุณ และ เรามาจากไหน ซึ่งออกวางแผงในปี พ.ศ. 2534 และในปีต่อมาคือ พ.ศ. 2535 ได้ออกอัลบั้มอีกหนึ่งชุดคือ "นีโน่ คัมแบ๊ก"
ชีวิตส่วนตัว

เมทนีหมั้นกับศรฤทัย อัครอิทธินันท์ (ชื่อเล่น จอย) เมื่อวันที่ 28 ตุลาคม พ.ศ. 2550 จดทะเบียนสมรสเมื่อวันที่ 11 พฤศจิกายน และฉลองมงคลสมรสเมื่อวันที่ 29 พฤศจิกายนปีเดียวกันนั้น โดยเขาตั้งใจว่าจะไม่มีลูกด้วยกัน แต่ภายหลังทั้งสองจดทะเบียนหย่ากันเมื่อวันที่ 29 กรกฎาคม พ.ศ. 2558
ผลงานการแสดง > ละครสั้น

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| พ.ศ. 2536 | ใบไม้ร่วงจากดวงดาว (ละครสั้น ปากกาทอง) | ช่อง 7 |  |  |
ผลงานการแสดง > ละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| พ.ศ. 2540 | ร้อยรสบทละคร ตอน คู่วุ่นอลวน | ช่อง 3 |  |  |
| พ.ศ. 2546 | เสือ สิงห์ กระทิง โสด | ช่อง 3 |  |  |
| พ.ศ. 2546 | พ่อบ้านเมียเผลอ | ช่อง ITV |  |  |
| พ.ศ. 2553 | 4 หัวใจแห่งขุนเขา ดวงใจอัคนี | ช่อง 3 | พิศาล พศวัต |  |
ผลงานการแสดง > ภาพยนตร์

| ภาพยนตร์> พ.ศ. | ภาพยนตร์> เรื่อง | ภาพยนตร์> รับบทเป็น | ภาพยนตร์> หมายเหตุ |
| --- | --- | --- | --- |
| พ.ศ. 2533 | เพชรพระอุมา | มือปืนโจรป่า |  |
| พ.ศ. 2534 | ขอลูกแก้วเป็นพระเอก | ดร.มโน |  |
| พ.ศ. 2540 | อันดากับฟ้าใส |  |  |
| พ.ศ. 2541 | ปาฏิหาริย์โอมสมหวัง |  |  |
| พ.ศ. 2549 | แซ่บ |  | จืด |
| พ.ศ. 2558 | App love สิ่งเล็กเล็กที่เรียกว่าน่าร็อก | นายพลโชค (พ่อของติ๊ก) |  |
| พ.ศ. 2559 | มหาลัยเที่ยงคืน | รองคณบดี |  |
ผลงานการแสดง > ซิตคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| พ.ศ. 2538 | ตะลุยโรงหมอ 3003 ตอน ชายในดวงใจ | ช่อง 5 |  |  |
| พ.ศ. 2552 | เป็นต่อ ตอน พี่ผมเป็นเก๊าท์ พี่เค้าเป็นเบาหวาน | ช่องวัน |  |  |
| พ.ศ. 2561 | เสือ ชะนี เก้ง 2018 ตอน ดับฝันเสือ | ช่องวัน | พ่อต้อย (พ่อของตั้ม) |  |
ผลงานการแสดง > ละครเวที

อลเวงเพลงนางฟ้า พ.ศ. 2534
เรื่องลับ ตอนดับไฟ
แอ๋ม
แม่ยายไม่เคยยุ่ง
วิวาห์ คารบาเร่ต์
สมรส ประแป้ง
ทืนทึก(2) 40 ปีผ่าน คานพึ่งขยับ,ทึนทึก(3) one night in totyo, ทึนทึก(4) กลัวน้ำ
เสียงในความเงียบ
ผลงานการแสดง > โฆษณา

SINGHA GOLD
สุรา Hennessy
สแน็คแจ๊ค
เนริส
อายิซอส
ไลปอนเอฟ
ประกันภัยอุบัติเหตุ คุ้มทุกวัน aia
เครื่องกรองน้ำ SAFE
trylagina  ครีม
กาแฟDcoffee
เลนส์แว่นตา Hoya
พิธีกร > รายชื่อรายการในอดีต

ดาวเด่น
โอนลี่วันเกม และ โอนลี่วันซันเดย์ ทาง ช่อง 3 พ.ศ. 2536 - พ.ศ. 2539
กินกับเกม ทาง ททบ.5 พ.ศ. 2539 - พ.ศ. 2544
โอโน่โชว์ ทาง ททบ.5 และ ไอทีวี พ.ศ. 2544 - พ.ศ. 2554
ไคลแม็กซ์เกม ทาง ช่อง 3 พ.ศ. 2541 - พ.ศ. 2542
7 กะรัต ทาง ช่อง 7 พ.ศ. 2551
ยุทธการเด็ดดอกฟ้า
คนคิด ทาง ช่อง 3
บิ๊กเกม ทาง ช่อง 3
THE MOVIE GAME ทาง ช่อง 7
A E I FOR YOU พิธีกรคู่กับ เมทินี กิ่งโพยม ทาง ช่อง 9 อ.ส.ม.ท.
ใครรักใครหัวใจตรงกัน ทางช่อง ไอทีวี
แบบนี้มีที่ไหน ทาง ช่อง 3
บางกอกรามา
muya muya
แฟนซีเกมส์ ทาง ททบ.5 พิธีกรคู่กับ บุษกร พรวรรณะศิริเวช และ พรชิตา ณ สงขลา
บัดดี้ท้าดวล ทาง ททบ.5 พิธีกรคู่กับ ปวันรัตน์ นาคสุริยะ
ท้าเรียง ทาง ช่อง 3 พ.ศ. 2549 - พ.ศ. 2550
The Adventure ภารกิจพิชิตโลก พ.ศ. 2553 - พ.ศ. 2554
อัศวินน้อย ทาง ช่อง 3
The Gentleman
ดาราจำแลง ทาง ช่อง 7
เมืองสำราญ ทาง ช่อง 7
The Trainer 3 ทาง โมเดิร์นไนน์ทีวี
สะพานแห่งรัก
ขวัญถุงเงินล้าน ทาง ททบ.5 พ.ศ. 2555 - พ.ศ. 2557
FOOD PRINCE : เที่ยวกับลิง กินกับเจ้า พ.ศ. 2555 - พ.ศ. 2556
แก๊งค์กระจิ๊ด คิดสนุก 2 ทาง ช่อง 3 พ.ศ. 2556
ID Lucky Number เลขท้ารวย ทาง ช่อง 9 เอ็มคอตเอชดี - 15 กุมภาพันธ์ พ.ศ. 2559 - 8 สิงหาคม พ.ศ. 2559
กินเก๋าเกม ทาง ช่องวัน 31 คู่กับ วราวุธ โพธิ์ยิ้ม - 8 มกราคม พ.ศ. 2560 - 26 มีนาคม พ.ศ. 2560
มาสเตอร์คีย์ ทางช่อง 3 คู่กับ ถนอม สามโทน, สุมินทร์ เลิศอมรวัฒนา, เทพ โพธิ์งาม - พ.ศ. 2537 - 29 ธันวาคม พ.ศ. 2564
เรื่องร้อนรายวัน ทางช่อง JKN18 ร่วมกับ ยิ่งศักดิ์ จงเลิศเจษฎาวงศ์, เอกชัย เอื้อสังคมเศรษฐ, รัฐภูมิ โตคงทรัพย์, เตชินท์ พลอยเพชร, ภัณฑิลา ฟูกลิ่น (เริ่มวันพุธที่ 5 พฤษภาคม - 31 ธันวาคม พ.ศ. 2564)
ฮัลโหลซุปตาร์ ทางช่อง 7 ร่วมกับ ธนวัฒน์ ประสิทธิสมพร, ภัณฑิลา ฟูกลิ่น (เริ่มวันศุกร์ที่ 8 พฤศจิกายน พ.ศ. 2562 - 25 มีนาคม พ.ศ. 2566)
เดอะคาสเซ็ท The Cassette (ผลิตโดย) ทางช่องเวิร์คพอยท์ (21 มกราคม - 28 มกราคม พ.ศ. 2563)
ซอกแซกยกบ้าน EP.1 ทางช่อง ไทยรัฐทีวี ร่วมกับ สุจิรา อรุณพิพัฒน์, ศิริพร อยู่ยอด, นลิน โฮเลอร์ (เริ่มวันเสาร์ที่ 13 กันยายน พ.ศ. 2563 - 22 มีนาคม พ.ศ. 2564)
โต๊ะแชร์มหาชน (ผลิตโดย ทีวี ธันเดอร์) ทางช่อง 3 ร่วมกับ วิลลี่ แมคอินทอช (เริ่มวันจันทร์ที่ 3 มกราคม พ.ศ. 2565 - 31 มกราคม พ.ศ. 2567)
ดราม่าวันนี้ (ผลิตโดย เซ้นส์ เอนเตอร์เทนเมนท์ และ ชินะ เอ็นเตอร์ไพรส์ทีวี) ทางช่อง 9 ร่วมกับ ปนัดดา วงศ์ผู้ดี, ภูวนาท คุนผลิน, นิติธร แก้วโต (เริ่มวันอังคารที่ 1 กุมภาพันธ์ - 30 พฤษภาคม พ.ศ. 2565)
พิธีกร > รายชื่อรายการในปัจจุบัน

คุยแซ่บ SHOW (ผลิตโดย Orange Mama) ทางช่อง One 31 ร่วมกับ ธัญญาเรศ เองตระกูล, พรชิตา ณ สงขลา, ดรุณี สุทธิพิทักษ์ - 3 มกราคม พ.ศ. 2561 - ปัจจุบัน
ผลงานเพลง

อัลบั้ม ขอเป็นพระเอก 4 พฤศจิกายน พ.ศ. 2534
อัลบั้ม นีโน่ คัมแบ็ก 14​ สิงหาคม พ.ศ. 2535
อัลบั้ม รวมฮิตติดใจ 2 จิ๊กโก๋ คึก ตุลาคม พ.ศ. 2535
อัลบั้ม รวมฮิตติดหู ซ้าย - ขวา รวมเพลงรัก รวมเพลงร้อน พ.ศ. 2536
อัลบั้ม Kita Hits เมษายน พ.ศ. 2536
อัลบั้ม SOFT BOX II KITA 1990-1993 พ.ศ. 2537
อัลบั้ม Wow Hits มกราคม พ.ศ. 2537
อัลบั้ม รวมญาติ  พ.ศ. 2539
อัลบั้ม The Man Brokenheart ผู้ชาย ความรัก อกหัก กุมภาพันธ์ พ.ศ. 2543
อัลบั้ม be my guest 1 24 สิงหาคม พ.ศ. 2549
อัลบั้ม be my guest (singaholic) 28 มกราคม พ.ศ. 2551
ผลงานเพลง > คอนเสิร์ต

คอนเสิร์ต ขี่จรวดมิดซายน์ ผ่ากอหน่อไม้ หาไก่กุ๊ก ๆ ดูเด๊ะ (รับเชิญ) (2534)
คอนเสิร์ต NINO (2534)
คอนเสิร์ต สาสมอารมณ์เนี๊ย (รับเชิญ) (2535)
คอนเสิร์ต โอโน่โชว์ Uncensored (28 ธันวาคม 2546)
คอนเสิร์ต Back to the Virgin (2549)
คอนเสิร์ต Be My Guest...The Comedy Concert (20 สิงหาคม 2549)
คอนเสิร์ต Kita Back To The Future Concert (20 มกราคม 2550)
คอนเสิร์ต โชว์ป๋า พูดจา ภาษาเทพ (รับเชิญ) (18 ตุลาคม 2552)
คอนเสิร์ต วันซ์ อิน อะ ไลฟ์ ไทม์ คอนเสิร์ต โพรดิวซ์ บาย ภูษิต ไล้ทอง (รับเชิญ) (20-21 มีนาคม 2553)
คอนเสิร์ต The Palace & Friends Concert (รับเชิญ) (21 กันยายน 2557)
คอนเสิร์ต Window of Memories (11 กุมภาพันธ์ 2558)
คอนเสิร์ต J-DNA Concert (รับเชิญ) (15 - 16 กรกฎาคม 2560)
คอนเสิร์ต J-DNA Xtreme Concert (รับเชิญ) (16 - 17 ธันวาคม 2560)
คอนเสิร์ต Be My Guest The Alzheimer Comedy (15 ธันวาคม 2561)
คอนเสิร์ต Kita Missing You (21 มีนาคม 2563)
ผลงานเพลง > มิวสิกวีดีโอ

เพลง ทั้งที่รู้ ของ อั้น สหพล จุลวงศ์
เพลง ไม้ขีดไฟ ของ อิทธิ พลางกูร
เพลง ไม่อยากจำ ไม่อยากลืม ของ  พริม ปรีชาสถิตย์
ผลงานเพลง > หนังสือ

• สาวไส้เพลย์บอย
The Guitar รวมเทปเพลงดัง ชุด 13
The Palace Legend of Retro
ผู้จัดละคร

ผลงานละครโทรทัศน์ทั้งหมดในฐานะผู้จัดละครบริษัท นีโน่ บราเดอร์ส จำกัด ร่วมกับ ปณิตา ธรรมวัฒนะ
| ละครโทรทัศน์> ปี พ.ศ. | ละครโทรทัศน์> เรื่อง | ละครโทรทัศน์> นักแสดงนำ | ละครโทรทัศน์> ช่อง | ละครโทรทัศน์> ผู้กำกับ |
| --- | --- | --- | --- | --- |
| 2557 | หมัดเด็ดเสียงทอง | ไผ่ พงศธร   ตั๊กแตน ชลดา   อาทิตรา บริสุทธิ์   หญิงลี ศรีจุมพล   ศุภณัฐ เฉลิมชัยเจริญกิจ   จุมพล ทองตัน   สนธยา ชิตมณี   ชินกฤช มะลิซ้อน   พลช เงินยวง | โมเดิร์นไนน์ทีวี |  |
| 2558 | มนต์รักเพลงผีบอก | วีรคณิศร์ กานต์วัฒนกุล   พิมประภา ตั้งประภาพร   ไชยา มิตรชัย   รุ่ง สุริยา   สุรวุฑ ไหมกัน    พัฒนพล มินทะขิน   ปณิตา ธรรมวัฒนะ    เป็ด เชิญยิ้ม   คัทลียา มารศรี | ช่อง 7 เอชดี | จักรกฤติ์ แพรปราณีต |
| 2560 | พริ้ง คนเริงเมือง | อคัมย์สิริ สุวรรณศุข   เขตต์ ฐานทัพ   กฤษฎา สุภาพพร้อม   วัชรบูล ลี้สุวรรณ   ภูริ หิรัญพฤกษ์   พูลภัทร อัตถปัญญาพล   เมทนี บุรณศิริ   โตนนท์ วงศ์บุญ | ช่อง 7 เอชดี | รัญญา ศิยานนท์ |
| 2561 | ระบำมาร | อาทิตย์ ตั้งวิบูลย์พาณิชย์   ทัศนียา การสมนุช   วีรภาพ สุภาพไพบูลย์   วัชรบูล ลี้สุวรรณ   แคทรียา อิงลิช   ภัครมัย โปตระนันท์   อมีนา พินิจ   ทราย เจริญปุระ | ช่อง 7 เอชดี | รอน บรรจงสร้าง |
| 2563 | โซ่เวรี | หัสวีร์ ภัคพงษ์ไพศาล   มุกดา นรินทร์รักษ์   ชนกันต์ พูนศิริวงศ์   บารมิตา สาครจันทร์   พีรวัศ กุลนันท์วัฒน์   คมกฤษณ์ ดวงสุวรรณ์   วโรดม เข็มมณฑา   กชกร ส่งแสงเติม | ช่อง 7 เอชดี | ศุภฌา  ครุฑนาค |
| 2565 | บ่วงวิมาลา | มิกค์ ทองระย้า   ทัศนียา การสมนุช   เกศรินทร์ น้อยผึ้ง   จุติ จำเริญเกตุประทีป   นิคิต้า กรรณเกตุ   ณัฏฐ์ เทพหัสดิน ณ อยุธยา   กรเศก โคนินทร์   ศรัณยู ประชากริช | ช่อง 7 เอชดี | ศุภฌา ครุฑนาค |
| 2567-2568 | เล่ห์รักสลับรัก | เกียรติภูมิ บันลือชัยฤทธิ์ เสฎฐนันท์ ทองบุญสม หัสวีร์ ภัคพงษ์ไพศาล​ ชรินพร เงินเจริญ​  กรรณาภรณ์ พวงทอง​ | ช่อง 7 เอชดี |  |
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
แหล่งข้อมูลอื่น

ประวัติ เมทนี บุรณศิริ
เฟซบุ๊กส่วนตัว Nino Maethanee Buranasiri
อินสตาแกรมส่วนตัว ninomaethanee
เล่าตำ

ขุนพลและขุนนางของรัฐจ๊กก๊ก (เสียชีวิต ค.ศ. 234)
| เล่าตำ (หลิว เหยี่ยน) |
| --- | --- |
劉琰

ขุนพลทหารม้าและรถรบ (車騎將軍 เชอฉีเจียงจฺวิน)
ดำรงตำแหน่ง ค.ศ. 230 (230) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
เสนาบดีรักษาราชวัง (衛尉 เว่ย์เว่ย์)
ดำรงตำแหน่ง ค.ศ. 223 (223) – ค.ศ. ? (?)
กษัตริย์: เล่าเสี้ยน
หัวหน้ารัฐบาล: จูกัดเหลียง
ที่ปรึกษาการทหารส่วนกลาง (中軍師 จงจฺวินซือ)
ดำรงตำแหน่ง ค.ศ. 223 (223) – ค.ศ. ? (?)
กษัตริย์: เล่าเสี้ยน
หัวหน้ารัฐบาล: จูกัดเหลียง
ขุนพลทัพหลัง (後將軍 โฮ่วเจียงจฺวิน)
ดำรงตำแหน่ง ค.ศ. 223 (223) – ค.ศ. ? (?)
กษัตริย์: เล่าเสี้ยน
หัวหน้ารัฐบาล: จูกัดเหลียง
เจ้าเมืองกู้หลิง (固陵太守 กู้หลิงไท่โฉ่ว)
ดำรงตำแหน่ง ค.ศ. 214 (214) – ค.ศ. 223 (223)
กษัตริย์: เล่าปี่
หัวหน้ารัฐบาล: จูกัดเหลียง
 
ข้อมูลส่วนบุคคล
เกิด: ไม่ทราบ นครชฺวีฟู่ มณฑลชานตง
เสียชีวิต: ค.ศ. 234 นครเฉิงตู มณฑลเสฉวน
คู่สมรส: หูชื่อ
อาชีพ: ขุนพล
ชื่อรอง: เวย์ชั่ว (威碩)
บรรดาศักดิ์: ตูเซียงโหว (都鄉侯)

เล่าตำ หรือ เล่าต้าย (เสียชีวิต ค.ศ. 234) มีชื่อในภาษาจีนกลางว่า หลิว เหยี่ยน (จีน: 劉琰; พินอิน: Liú Yǎn) ชื่อรอง เวย์ชั่ว (จีน: 威碩; พินอิน: Wēishuò) เป็นขุนนางของรัฐจ๊กก๊กในยุคสามก๊กของจีนที่รับราชการมาอย่างยาวนาน โดยรับใช้ขุนศึกเล่าปี่ตั้งแต่ช่วงปลายยุคราชวงศ์ฮั่นตะวันออก เล่าตำเป็นผู้มีหน้าตาดีและพูดเก่ง มีตำแหน่งราชการสูงและเป็นที่ชื่นชมอย่างมาก แต่เป็นที่สงสัยในเรื่องความสามารถเพราะมีตำแหน่งสูงส่งเกินกว่าผลงานที่ปฏิบัติและมีปัญหาในเรื่องการเมาสุรา เคยเกือบถูกไล่ออกจากราชการหลังมีเรื่องราววิวาทกับอุยเอี๋ยน ต่อมาเล่าตำมีปัญหากับหูชื่อผู้เป็นภรรยาและทำร้ายหูชื่อโดยการให้ทหารใช้รองเท้าฟาดหน้าเพราะสงสัยว่าหูชื่อลอบมีความสัมพันธ์กับจักรพรรดิเล่าเสี้ยน หูชื่อจึงฟ้องร้องเรื่องพฤติกรรมของเล่าตำ จักรพรรดิเล่าเสี้ยนจึงมีรับสั่งให้ประหารชีวิตเล่าตำ
การรับราชการช่วงต้นกับเล่าปี่

เล่าตำเกิดในช่วงปลายยุคราชวงศ์ฮั่นตะวันออกในราชรัฐโลก๊ก (魯國 หลู่กั๋ว) ซึ่งอยู่บริเวณนครชฺวีฟู่ มณฑลชานตงในปัจจุบัน เมื่อขุนศึกเล่าปี่ดำรงตำแหน่งข้าหลวงมณฑลในนามของมณฑลอิจิ๋วในช่วงต้นคริสต์ทศวรรษ 190 ภายใต้โตเกี๋ยม เล่าปี่ได้พบกับเล่าตำและรับเล่าตำมารับราชการกับตนในตำแหน่งเจ้าหน้าที่ผู้ช่วย (從事 ฉงชื่อ) เล่าตำเป็นชายที่มีเสน่ห์ รูปงาม และมีวาทศิลป์ มีทักษะในการโต้วาทีและยังเป็นเชื้อพระวงศ์ เล่าตำกลายเป็นคนสนิทของเล่าปี่และติดตามเล่าปี่ในการเดินทางข้ามแผ่นดิน
ในปี ค.ศ. 214 ภายหลังเล่าปี่เข้ายึดมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) จากขุนศึกเล่าเจี้ยง เล่าปี่แต่งตั้งให้เล่าตำเป็นเจ้าเมืองของเมืองกู้หลิง (固陵郡 กู้หลิงจฺวิ้น; หรือเมืองปาตง 巴東郡 ปาตงจฺวิ้น; ครอบคลุมพื้นที่บางส่วนของนครฉงชิ่งในปัจจุบัน)
รับราชการกับเล่าเสี้ยน

ในปี ค.ศ. 223 หลังจากที่เล่าเสี้ยนโอรสและรัชทายาทของเล่าปี่ขึ้นครองราชย์เป็นจักรพรรดิแห่งจ๊กก๊ก พระองค์ทรงแต่งตั้งให้เล่าตำมีบรรดาศักดิ์เป็นตูเซียงโหว (都鄉侯) และพระราชทานเกียรติและเอกสิทธิ์เป็นรองจากลิเงียม พระองค์ยังทรงแต่งตั้งเล่าตำให้เป็นเสนาบดีรักษาราชวัง (衛尉 เว่ย์เว่ย์), ที่ปรึกษาการทหารส่วนกลาง (中軍師 จงจฺวินซือ) และขุนพลทัพหลัง (後將軍 โฮ่วเจียงจฺวิน) ภายหลังเล่าตำได้เลื่อนตำแหน่งเป็นขุนพลทหารม้าและรถรบ (車騎將軍 เชอฉีเจียงจฺวิน)
แม้ว่าเล่าตำดำรงตำแหน่งสำคัญ แต่ก็ไม่ได้มีส่วนร่วมอย่างจริงจังในราชการของรัฐและราชการทหาร ในขณะที่แสดงความสามารถด้านราชการเพียงเล็กน้อย เล่าตำมีทหารใต้บังคับบัญชาเพียงพันคน จูกัดเหลียงอัครมหาเสนาบดีแห่งจ๊กก๊กจึงเยาะเย้ยว่าเล่าตำเป็นผู้วิจารณ์ที่เป็นเพียงผู้ชม ในช่วงนอกเวลาราชการ เล่าตำดำเนินชีวิตอย่างหรูหราฟุ่มเฟือยและโอ้อวด เล่าตำยังมีหญิงรับใช้หลายสิบคนช่วยดูแล หญิงรับใช้หลายคนสามารถร้องและเล่นดนตรี เล่าตำยังสอนหญิงรับใช้เหล่านี้ให้ท่อง "หลู่หลิงกวางเตี้ยนฟู่" (魯靈光殿賦) ซึ่งเป็นกวีนิพนธ์ที่ประพันธ์โดยหวาง เหยียนโช่ว (王延壽)
ในปี ค.ศ. 232 เล่าตำเกิดเรื่องทะเลาะวิวาทกับอุยเอี๋ยนขุนพลจ๊กก๊ก และกล่าวหาอุยเอี๋ยนด้วยข้อหาที่ไม่มีมูลความจริง หลักจากจูกัดเหลียงปลดเล่าตำออกจากตำแหน่ง เล่าตำเขียนหนังสือขอขมาถึงจูกัดเหลียงความว่า:
"ข้าพเจ้ามีนิสัยไปในทางโอ้อวดและเสแสร้ง ข้าพเจ้าไม่เคยได้ใส่ใจพฤติกรรมของตนเลย ที่เลวร้ายกว่านั้นคือข้าพเจ้ามักจะพูดไร้สาระเวลาเมาสุรา ตั้งแต่ข้าพเจ้าเริ่มติดตามจักรพรรดิองค์ก่อน ก็ได้พูดเรื่องเหลวไหลมากมายที่เป็นอันตรายต่อชะตากรรมของรัฐ ข้าพเจ้ารู้สึกขอบคุณต่อท่านที่เห็นว่าข้าพเจ้าซื่อสัตย์ภักดีต่อรัฐ ที่ให้อภัยข้าพเจ้าในเรื่องข้อบกพร่องจำนวนมาก ที่ให้การสนับสนุนข้าพเจ้าอย่างมาก และที่อนุญาตให้ข้าพเจ้าได้รับตำแหน่งสูงอย่างที่เป็นอยู่ในทุกวันนี้ ข้าพเจ้าชอบเสพสุราและไม่ระวังคำพูดของตนเอง ท่านใจดีและใจกว้างเพียงพอที่จะให้อภัยการกระทำผิดของข้าพเจ้าและไม่เอาเรื่องเอาราวสืบไป ทำให้ข้าพเจ้ารักษาชีวิตไว้ได้ ข้าพเจ้าจะปฏิบัติหน้าที่อย่างระมัดระวังยิ่งขึ้น จูงใจตนเองให้กระทำการดี และแก้ไขความผิดพลาดของตัวข้าพเจ้าเอง ข้าพเจ้าขอสาบานต่อเทพยดาว่าข้าพเจ้าจะกระทำเช่นนี้ หากข้าพเจ้าไม่อาจรับใช้รัฐด้วยชีวิตของข้าพเจ้าได้ เช่นนั้นแล้วข้าพเจ้าก็จะรู้สึกละอายใจที่จะมีชีวิตอยู่ต่อไป"
จูกัดเหลียงจึงส่งเล่าตำกลับไปเซงโต๋ (成都 เฉิงตู) นครหลวงของจ๊กก๊ก และคืนตำแหน่งเดิมให้เล่าตำ
ความล่มจมและการถูกประหารชีวิต

เล่าตำไม่สามารถรักษาคำมั่นที่จะแก้ไขข้อบกพร่องและควบคุมการดื่มสุราของตน ความคิดของเล่าตำสับสน เรฟ เดอ เครสพิกนีมีความเห็นว่าเล่าตำอาจมีอาการป่วยทางจิต ในเดือนกุมภาพันธ์หรือมีนาคม ค.ศ. 234 หูชื่อ (胡氏) ภรรยาของเล่าตำเข้าไปในพระราชวังเพื่อถวายบังคมต่องอซีผู้เป็นพระพันปีหลวงและเป็นพระมเหสีของเล่าปี่อดีตจักรพรรดิของจ๊กก๊ก งอซีทรงมีรับสั่งให้หูชื่อยังคงพำนักอยู่ในพระราชวัง หูชื่อกลับไปบ้านหลังพำนักในพระราชวังเป็นเวลาหนึ่งเดือน
เนื่องจากหูชื่อมีรูปโฉมงดงาม เล่าตำจึงสงสัยว่าหูชื่อลอบมีความสัมพันธ์ลับกับจักรพรรดิเล่าเสี้ยนในช่วงหนึ่งเดือนที่หูชื่อพำนักในพระราชวัง เล่าตำจึงสั่งทหารของคน 500 ตนให้ทำร้ายหูชื่อโดยการใช้รองเท้าฟาดใส่หน้า จากนั้นจึงหย่ากับหูชื่อและขับไล่ออกจากบ้านให้กลับไปหาครอบครัวเดิม
หูชื่อฟ้องร้องต่อราชสำนักเรื่องพฤติกรรมทารุณของเล่าตำ เป็นผลทำให้เล่าตำถูกจับกุมและถูกขังคุก เจ้าหน้าที่สอบสวนให้ความเห็นเกี่ยวกับเรื่องนี้ว่า "ทหารไม่ควรช่วยผู้ใดทำร้ายภรรยาของคนผู้นั้น รองเท้าไม่ควรใช้ในการฟาดใส่หน้าผู้ใด" เล่าตำจึงถูกประหารชีวิต และศพถูกทิ้งข้างถนน หลังเรื่องอื้อฉาวนี้ ราชสำนักจ๊กก๊กจึงมีคำสั่งห้ามการอนุญาตให้ภรรยาและมารดาของข้าราชการใด ๆ เข้ามาในพระราชวังในช่วงการเฉลิมฉลอง
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
de Crespigny, Rafe (2007). A Biographical Dictionary of Later Han to the Three Kingdoms 23-220 AD. Leiden: Brill. ISBN 9789004156050.
| ด ค กบุคคลสำคัญในจ๊กก๊ก |
| --- | --- |
จักรพรรดิ:  เล่าปี่  เล่าเสี้ยน 
จักรพรรดินี:  งอซี  เตียวซี  จักรพรรดินีจาง 
เจ้าชายและราชนิกูลชาย:  เล่ากี๋  เล่าขำ  เล่าจ้อง  เล่าจ้าน  เล่ายอย  เล่าลี  เล่าสุน  เล่าเอ๋ง  เล่าเอียว 
ผู้สำเร็จราชการแผ่นดิน:  จูกัดเหลียง  เจียวอ้วน  ตั๋งอุ๋น  บิฮุย  เกียงอุย 
ข้าราชการฝ่ายพลเรือน:  กวนหิน  กุยฮิวจี๋  ขับเจ้ง  เคาจู  เคาเจ้ง  จินปิด  จูเก่อ เฉียว  เจาจิ๋ว  เจียวเอี๋ยน  ฉาง จี้  ฉาง ซฺวี่  เฉิน จือ  เช่อ ยฺเหวียน  โช่ว เหลียง  ซือหม่า เชิ่งจือ  ตังควด  ตั๋งโห  ตันจิ๋น  ตันซิ่ว  ตู้ เจิ่น  เตงเลียง  เตาเขง  เตียวเซีย  เตียวติด  เตียวเปา  โตบี  เบงกอง  บิสี  เฟ่ย์ ลี่  ม้าเชียว  ม้าเลี้ยง  เริ่น ซี  ลิคี  ลิจวน  ลิหงี  ลิฮก  เล่าป๋า  เลี้ยงเขียน  เลี้ยงซี  เลี่ยว ลี่  ไลบิน  หวาง ฉง  หยาง ซี่  เหยา โจ้ว  หลี่ เซียง  หลี่ มี่  หลี เหมี่ยว  หวาง ฮฺว่า  เหวิน ลี่  เหอ จือ  เหอ พาน  เหอ สุย  อองเมา  อองเลี้ยน  อองฮู  อินเบก  อินเชียง  อีเจี้ย  เอี่ยงลอง  เอียวหู  เอียวหงี  เอียวฮอง  ฮวนเกี๋ยน  ฮุยโฮ 
ข้าราชการฝ่ายทหาร:  กง ลู่  กัว ซิว  กัวหยง  กุอั๋น  โกเสียง  งอปั้น  งออี้  เงียมอู  จฺวี้ ฝู  จองอี้  เจียวปิน  เฉิน เต้า  จูกัดเจี๋ยม  จูกัดสง  เจียวสี  ตันเซ็ก  เตงจี๋  เตียวจูล่ง  เตียวหงี  เตียวหุย  เตียวอี้  เตียวเอ๊ก  เทียกี  ปองสิบ  ปอเฉียม  เปาเตียว  ม้าเจ๊ก  ม้าเฉียว  ม้าตง  ม้าต้าย  ลิเงียม  ลิหิม  ลิอ๋อง  ลิอิ๋น  เล่าตำ  เลียวฮัว  หลัว เซี่ยน  หลิว อิ่น  อองเป๋ง  อองหำ  อุยก๋วน  อุยเอี๋ยน  เอาเจ้  ฮั่ว อี้  เฮียงทง  แฮหัวป๋า 
สตรีที่มีชื่อเสียง:  กวานชื่อ  กำฮูหยิน  เฉิง เจินเจฺว๋  เซี่ยโหวชื่อ  บิฮูหยิน  ยฺเหวียน ฝู  หลี่เจาอี๋  หูชื่อ  อุ๋ยซี 
บุคคลที่มีชื่อเสียงคนอื่น ๆ:  เบ้งเฮ็ก  สะโมโข
พฤติการณ์ที่ตาย

| พฤติการณ์ที่ตาย |
| --- | --- |
ประเภท: สืบสวนสอบสวน-โรแมนติก
สร้างโดย: WeTV ทีวี ธันเดอร์
เขียนโดย: นิรัติศัย ราษฎร์พิทักษ์    และทีม TV Thunder
กำกับโดย: ชูเกียรติ ศักดิ์วีระกุล ณัฐพงษ์ อรุณเนตร์
แสดงนำ: ภากร ธนศรีวนิชชัย  ณัฐพล ดิลกนวฤทธิ์ สพล อัศวมั่นคง ณัฐวรา วงศ์วาสนา   ภัทร เอกแสงกุล   ชนนิกานต์ เนตรจุ้ย   ภูดิส วิเศษจิตร   ณัฐพงศ์ พิบูลธนเกียรติ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 14
การผลิต
ผู้อำนวยการผลิต: Jeff Han Kaichen Li กนกพร ปรัชญาเศรษฐ
ผู้กำกับภาพ: กฤษดาพล สมานุกูล
ความยาวตอน: 40 นาที / ตอน
ออกอากาศ
เครือข่าย: WeTV   อมรินทร์ทีวี (รีรัน)
ออกอากาศ: 30 พฤศจิกายน​ 2563 – ​22 กุมภาพันธ์​ 2564
ออกอากาศ: 12 มีนาคม​ 2566 – 18 มิถุนายน​ 2566
เรต: น 18+ (2566)
พฤติการณ์ที่ตาย (อังกฤษ: Manner of Death) เป็น ละครชุดแนว สืบสวนสอบสวน ผลิตโดย WeTV ภายใต้ความร่วมมือกับ ทีวี ธันเดอร์ บทดัดแปลงมาจากนิยาย เขียนโดย อิสรีย์ ศิริวรรณกุลธร(Sammon) ซีรีส์กำกับโดย ชูเกียรติ ศักดิ์วีระกุล ซึ่งเป็นหนึ่งในผลงาน WeTV Originals โดยเป็นเรื่องราวของหมอบรรณ แพทย์นิติเวชที่ย้ายมาประจำที่เวียงผาหมอก ออกอากาศให้ชมทุกวันจันทร์เวลา 20.00 น. ทางแอปพลิเคชัน WeTV เริ่มตอนแรก วันที่ 30 พฤศจิกายน พ.ศ. 2563 และออกอากาศซ้ำทางช่องอมรินทร์ทีวี ทุกวันอาทิตย์ เวลา 22.30-23.30 น. เริ่มตอนแรก วันที่ 12 มีนาคม พ.ศ. 2566 ต่อจาก หนังสือรุ่น (รีรัน)
การผลิต

พฤติการณ์ที่ตาย เป็นซีรีส์วายแนวสืบสวนสอบสวนเรื่องแรก โดยดัดแปลงมาจากนิยายเรื่อง พฤติการณ์ที่ตาย ของ อิสรีย์ ศิริวรรณกุลธร หรือนามปากกา Sammon
ในส่วนของสถานที่ ได้มีการถ่ายทำที่จังหวัดเชียงใหม่เป็นหลักใช้เวลาถ่ายทำ 2 เดือนโดยประมาณ
โครงเรื่อง

เรื่องราวทั้งหมดเริ่มต้นขึ้นจากการที่ หมอบรรณ (ภากร ธนศรีวนิชชัย) แพทย์นิติเวชย้ายจากกรุงเทพฯมาประจำที่เวียงผาหมอก หลังหมอบรรณมาถึงไม่นานก็ต้องเข้าไปชันสูตรศพร่วมกับ สารวัตรเอ็ม (สพล อัศวมั่นคง) ที่สันนิษฐานว่าเป็นคดีฆาตกรรมเริ่มจาก แนตตี้ และต่อมาเป็น เจนจิรา เพื่อนสนิทในสมัยเด็กของหมอบรรณ โดยมีผู้ต้องสงสัยมากมายทั้ง ครูแทน (ณัฐพล ดิลกนวฤทธิ์) ผู้พบศพเจนจิราเป็นคนแรก อัยการปื๊ด (ภัทร เอกแสงกุล) แฟนเก่าของเจนจิรา และคนอื่นๆอีกมากมาย
รายชื่อนักแสดงและการสร้าง

| 0 | 1 | 2 |
| --- | --- | --- |
นักแสดงหลัก
| นายแพทย์บรรณกิจ ทรงศักดินา (หมอบรรณ) | ภากร ธนศรีวนิชชัย |  |
| วีรพงษ์ อินคำเวียง (ครูแทน) | ณัฐพล ดิลกนวฤทธิ์ |  |
| พ.ต.ต.จิรพัฒน์ ผลประเสริฐ (สารวัตรเอ็ม) | สพล อัศวมั่นคง |  |
| ทรงศักดิ์ สว่างกุล (อัยการปื้ด) | ภัทร เอกแสงกุล |  |
| เจนจิรา สุขยอด (เจน) | ชนนิกานต์ เนตรจุ้ย |  |
| รุ่งทิวา สุขยอด (รุ่ง) | ณัฐวรา วงศ์วาสนา |  |
| เสี่ยปอ | สุรพันธ์ ชาวปากน้ำ |  |
| นายแพทย์ภูมิพัฒน์ บุญชัยแสง (หมอโอ๊ต) | ณัฐพงศ์ พิบูลธนเกียรติ |  |
| ทัต | ภูดิส วิเศษจิตร |  |
| สรวิชญ์ พิชิตชัย (สร) | เดชพิสิษฐ์ จารุกรอภิวัฒิ |  |
นักแสดงรับเชิญ
| ธัญชนก ชลกระจ่างแสง (น้ำ) | วรรณทณี อินช้อย |  |
| ร.ต.ท.กัญวัฒน์ โพธิ์ประสิทธิชัย (หมวดกัน) | กิตติธัช แก้วอุทัย |  |
| พยาบาลฟ้า | ฐิตานันท์ จิรสินเลิศภักดี |  |
| ภัทร กิตติมากลุนนท์ | ชาญณรงค์ อะทะ |  |
| แพทย์หญิงพิมลพร แก้วเขี่ยน (หมอฝ้าย) | นฤมล สิทธิวัง |  |
| แน็ตตี้ | กานต์ธิดา แวนเดอร์ ฟอร์ด |  |
| พล.ต.ต.อนันต์ ปัญญาเพิ่มพูล (ผู้การโต้ง) | อนิรุจน์ กาเย็นทรีย์ |  |
| สส.ทรงชัย ธิติโชติ | ณัฐพงศ์ กุลสถิตย์ |  |
| ผอ.โรงเรียนเวียงผาหมอกวิทยา (ผอ.วัชระ) | เรวัฒน์ เพียรพจนนารถ |  |
| สุรเดช สุพรรณยศ (ผู้พิพากษา) | สาวิตร สุภานันท์ |  |
| เอ๋ | วสันต์ มหาเกียรติคุณ |  |
ราชันท์ จันทร์เลิศ (หมวดยอด):
กระแสการตอบรับ

มีการกล่าวถึงในเครือข่ายสังคมอย่างมาก ทั้งการขึ้นแฮชแท็กซีรีส์ในเทรนทวิตเตอร์ และ ได้รับคำชมเป็นจำนวนมากตั้งแต่อีพีแรก รวมถึงทาง Rakuten TV ได้มีการติดต่อนำซีรีส์ไปออกอากาศที่ประเทศญี่ปุ่นช่องเวลาเดียวกับที่ฉายที่ไทย
สถานที่ถ่ายทำ

สถานที่ถ่ายทำทั้งหมดอยู่ที่เชียงใหม่ประกอบไปด้วย คุ้มสะเมิง, โรงแรมศิริปันนา, โรงแรมครอสทูไวบ์เชียงใหม่ดีเซ็ม, ชุมชนท่องเที่ยวเชิงนิเวศน์บ้านโปง, ตลาดคำเที่ยง, ตลาดสดเทศบาลสะเมิงใต้, ค่ายแทนคุณ, น้องน้ำโฮมสเตย์ สะเมิง, มหาวิทยาลัยพายัพ, มหาวิทยาลัยแม่โจ้, ร้านอาหารชาววัง, โรงเรียนสันป่าตองวิทยาคม, สถาบันผู้สูงอายุแมคเคน, สวนคุณช้าง แม่โจ้, สะเมิงรีสอร์ท และ อ่างเก็บน้ำห้วยโจ้
แหล่งข้อมูลอื่น

พฤติการณ์ที่ตาย ที่สยามโซน
ทีปิกา ปาทุโกณ

| ทีปิกา ปาทุโกณ |
| --- | --- |
ทีปิกา ปาทุโกณ ที่งานเปิดตัวเพลงประกอบภาพยนตร์ Lafangey Parindey
เกิด:  (1986-01-05) 5 มกราคม ค.ศ. 1986 (38 ปี) โคเปนเฮเกน เดนมาร์ก
อาชีพ: นักแสดง นางแบบ
ปีปฏิบัติงาน: 2005–ปัจจุบัน
คู่สมรส: รันเวียร์ ซิงห์ (สมรส 2018)
ทีปิกา ปาทุโกณ (ฮินดี: दीपिका पादुकोण; อักษรโรมัน: Deepika Padukone; เกิด 5 มกราคม ค.ศ. 1986) เป็นนักแสดงและนางแบบชาวอินเดีย เธอมักปรากฏตัวส่วนใหญ่ในภาพยนตร์ภาษาฮินดี ตลอดจนภาษาทมิฬและภาษากันนาดา เธอเป็นบุตรสาวของนักแบดมินตันที่มีชื่อว่า พราคัช ปาทุโกณ ซึ่งเธอได้เลือกที่จะประกอบอาชีพนักแสดง โดยไม่ได้ประกอบอาชีพนักกีฬา
นอกเหนือจากการแสดงแล้ว ทีปิกา ปาทุโกณ ยังเป็นทูตตราสินค้าที่โดดเด่น ดังเช่น ทิสโซต์, โซนี่ ไซเบอร์ช็อต, เนสกาแฟ รวมถึง คิงฟิชเชอร์แอร์ไลน์
ชีวิตช่วงต้นและพื้นหลัง

ทีปิกา ปาทุโกณ เกิดในโคเปนเฮเกน ประเทศเดนมาร์ก ครอบครัวของเธอย้ายไปอยู่ที่เบงคลูรู รัฐกรณาฏกะ ประเทศอินเดีย เมื่อเธออายุได้สิบเอ็ดเดือน บิดาของเธอชื่อ ประกาศ ปาทุโกณ ได้ลาออกจากการเป็นนักแบดมินตันที่มีชื่อเสียงระดับนานาชาติ และมารดาของเธอเป็นตัวแทนการท่องเที่ยว ทีปิกา ปาทุโกณ ยังมีน้องสาวหนึ่งคนซึ่งมีชื่อว่า อณิศา ซึ่งเกิดในวันที่ 2 กุมภาพันธ์ 1991
ผลงานภาพยนตร์

ค.ศ. 2007 โอม ศานติ โอม
ค.ศ. 2009 จอมยุทธ์โรตี บี้แดนมังกร รับบทเป็น ซาคิ/เหมียวเหมียว (ซูซี่)
ค.ศ. 2017 ทริปเปิ้ลเอ็กซ์ ทลายแผนยึดโลก รับบทเป็น เซเรน่า อังเกอร์
แหล่งข้อมูลอื่น

ทีปิกา ปาทุโกณ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เกาหลี 
ประชาชน:  Deutsche Synchronkartei 
อื่น ๆ:  IdRef
ทางด่วนในประเทศอินเดีย

ประเทศอินเดียมีทางด่วนระยะทางรวมประมาณ 1,455.4 km (904.3 mi) โดยภาพนี้เป็นส่วนหนึ่งของทางด่วนเดลี–คุร์เคาน์
ทางด่วนทุรคาปูร์ในรัฐเบงกอลตะวันตกเชื่อมเมืองโกลกาตากับเมืองทุรคาปูร์
ทางด่วนในประเทศอินเดีย เป็นถนนระดับสูงสุดในโครงข่ายถนนอินเดีย เป็นทางด่วนขนาด 6 หรือ 8 ช่องจราจร ที่มีทางเข้าและทางออกที่ทางแยกต่างระดับ ปัจจุบัน มีทางด่วนในประเทศอินเดียที่เปิดให้บริการระยะทางประมาณ 1,455.4 กิโลเมตร โครงการพัฒนาทางหลวงแห่งชาติของรัฐบาลอินเดียมีจุดมุ่งหมายที่จะขยายโครงข่ายทางหลวงและวางแผนที่จะเพิ่มระยะทางทางด่วนอีก 18,637 km (11,580 mi) ภายในปี ค.ศ. 2022 การทางด่วนแห่งประเทศอินเดีย ซึ่งดำเนินงานภายใต้กระทรวงการขนส่งทางถนนและทางหลวง จะเป็นฝ่ายดูแลรับผิดชอบในการก่อสร้างและบำรุงรักษาทางด่วน ประเทศอินเดียเป็นหนึ่งในประเทศที่มีความหนาแน่นของทางด่วนต่ำที่สุดในโลก